4.pielikums

Ministru kabineta

2011. gada \_\_\_\_

noteikumiem Nr. \_\_\_\_\_\_

**Derīgo izrakteņu (izņemot pazemes ūdeņus) krājumu kategorijas**

**atbilstoši izpētes detalitātei**

1. A kategorijas derīgo izrakteņu krājumi atbilst šādām prasībām:

1.1.derīgie izrakteņi atradnē izpētīti atbilstoši šajos noteikumos un to 2.pielikumā noreiktajām prasībām

1.2. derīgo izrakteņu krājumu robežas noteiktas, pamatojoties uz regulārā izpētes tīklā izvietotās ģeoloģiskās izpētes izstrādnēs (turpmāk – izstrādnes) iegūtajiem datiem par derīgās slāņkopas un segkārtas biezumu, sastāvu un kvalitāti vai uz datiem, kas iegūti, lietojot citas ģeoloģiskās izpētes metodes, ja tie sniedz minētajai informācijai pielīdzināmu informāciju. A kategorijas derīgo izrakteņu krājumu kontūrā var iekļaut laukumus, pamatojoties uz attiecīgajās izstrādnēs iegūto datu ekstrapolāciju;

1.3. ir noteikta derīgā izrakteņa slāņkopas morfoloģija un uzbūve, kā arī to izmaiņu likumsakarības;

1.4. derīgo izrakteņu sastāvs, īpašības un kvalitāte ir izpētīta tādā mērā, ka ir iespējams izveidot derīgo izrakteņu pārstrādes tehnoloģisko shēmu;

1.5. derīgo izrakteņu atradnes hidroģeoloģiskie un inženierģeoloģiskie apstākļi izzināti tādā mērā, ka ir iespējams izstrādāt ieguves projektu.

2. N kategorijas derīgo izrakteņu krājumi atbilst šādām prasībām:

2.1.derīgo izrakteņu krājumu robežas noteiktas, pamatojoties uz neregulārā tīklā izvietotām ģeoloģiskā izpētes izstrādnēm (attālums starp izstrādnēm nepārsniedz 200 – 300 m), kā arī izmantojot citus ģeoloģiskos un ģeofizikālos datus, kas sniedz minētajai informācijai pielīdzināmu informāciju;

2.2.derīgā izrakteņa iegulas izmēri, forma un uzbūve novērtēta, pamatojoties uz ģeoloģiskajiem un ģeofizikālajiem datiem tādā apjomā, kas nodrošina ieguves projekta izstrādi;

2.3.derīgā izrakteņa kvalitāte un īpašības noteiktas, pamatojoties uz atsevišķu paraugu datiem un pilnībā neraksturo derīgā izrakteņa kvalitāti;

2.4.derīgo izrakteņu atradnes hidroģreoloģiskie un inženierģeoloģiskie apstākļi ir izzināti tādā mērā, ka ir iespējams izstrādāt ieguves projektu;

2.5. ģeoloģiskās izpētes laukums un krājumu aprēķina laukums ir nodrošināti ar kvalitatīvu un izpētes brīdī aktuālu topoģeodēzisko pamatni mērogā 1:500 līdz 1:5000 LKS-92 TM un Baltijas augstumu sistēmā, ir noteiktas krājumu aprēķina laukuma robežpunktu un ģeoloģiskās izpētes izstrādņu un krājumu aprēķina papildpunktu koordinātas;

2.6. derīgā izrakteņa krājumu aprēķins veikts, izmantojot kādu no minētajām metodēm: vidēji svērto, vidēji aritmētisko, šķērsgriezumu, kartogrammas vai licencētu datormodelēšanas programmu metodes, kā arī:

2.6.1. atsevišķi aprēķināti derīgā izrakteņa krājumi zem pazemes ūdeņu līmeņa;

2.6.2. atsevišķi aprēķināti krājumi aizsargjoslās un īpaši aizsargājamās dabas teritorijās;

2.6.3. gadījumos, kad atradnes teritorija pārklājas ar agrāk izpētīto atradņu teritorijām, veikti nepieciešamie krājumu bilances pārrēķini;

2.7. ģeoloģiskā izpēte veikta un ģeoloģiskās izpētes pārskats sagatavots atbilstoši šo noteikumu 2.nodaļā noteiktajam.

3. P kategorijas derīgo izrakteņu resursi atbilst šādām prasībām:

3.1. derīgā izrakteņa iegulas izmēri un uzbūve, derīgo izrakteņu resursu robežas un apjoms noteikti, pamatojoties uz datiem, kas iegūti atsevišķās izstrādnēs vai pēc ģeoloģiskās kartēšanas, derīgo izrakteņu meklēšanas un citu ģeoloģisko pētījumu rezultātiem, kā arī ekstrapolējot izpētīto atradņu parametrus vai ņemot vērā apzinātos attiecīgā derīgā izrakteņa ģenēzei labvēlīgus ģeoloģiskos priekšnoteikumus;

3.3.derīgā izrakteņa kvalitāte un īpašības noteiktas pēc atsevišķiem paraugiem vai pēc analoģijas ar citām tā paša derīgā izrakteņa izpētītām atradnēm vai labāk izpētītām teritorijām;

3.4.hidroģeoloģiskie un iegulas dabiskā saguluma apstākļi novērtēti pēc analoģijas ar tuvākajām izpētītajām tā paša derīgā izrakteņa atradnēm vai ģeoloģiskās kartēšanas, derīgo izrakteņu meklēšanas un citu ģeoloģisko pētījumu rezultātiem;

3.5. Derīgo izrakteņu resursu izpētei (meklēšanai) vai aprēķiniem izmanto uz darbu veikšanas laiku aktuālu piemērota mēroga topogrāfisko karti (1:1000 – 1:10000), kā arī nosaka resursu krājumu aprēķina laukuma robežpunktu un ierīkoto ģeoloģisko izstrādņu koordinātas LKS TM 92 un Baltijas augstumu sistēmā;

3.6. Derīgo izrakteņu meklēšanas darbu vai prognozēto resursu aprēķinu rezultātus apkopo pārskatā, kas sagatavots atbilstoši šo noteikumu 2.nodaļā noteiktajam, attiecīgi piemērojot prognozēto resursu izpētei noteiktās prasības. Pārskatā nepieciešams uzskaitīt faktiskos materiālus, uz kuru pamata aprēķināti resursi – izpētes datus, ģeoloģiskos maršrutus, izstrādnes, to izvietojums kartē, paraugošana un paraugu testēšanas dati, pieņemtie derīgā izrakteņa slāņkopu parametri, kā arī izmantotie iepriekšējo ģeoloģiskās izpētes darbu pārskati.

4. Pārskatu par derīgo izrakteņu meklēšanas (izpētes) darbu vai prognozēto derīgo izrakteņu resursu aprēķinu rezultātiem iesniedz centrā izvērtēšanai papīra un elektroniskā formātā, aprēķināto derīgo izrakteņu resursu pieņemšanai zināšanai un prognozēto resursu laukuma iekļaušanai Derīgo izrakteņu atradņu reģistrā.

Vides aizsardzības un reģionālās attīstības ministrs                        E.Sprūdžs

**Iesniedzējs:**

Vides aizsardzības un reģionālās attīstības ministrs E.Sprūdžs

**Vīza:**

valsts sekretārs G.Puķītis

10.02.2012. 13:00

642

D.Ozola

67026518; dace.ozola@vidm.gov.lv